Blanchs café

Blanch's café var en kafé som lå i en bygning på Hamngatan ved Kungsträdgården i Stockholm.

Operakällarens tidligere sjef Theodor Blanch (1835–1911) åpnet Blanchs café i juli 1868. Før han flyttet til Stockholm hadde Blanch vært hotelleier i Jönköping.

Blanchs café lå på bakkeplan i Konstföreningens hus, som ble innviet i 1868. Den var innredet som en pariserkafé. Interiøret var elegant og luftig, med krystallkroner, myke tepper og bekvemme stoler. Hver ettermiddag ble det spilt levende musikk på kafeen, og i spisesalen var det lagt ut svenske og utenlandske aviser. Blanch introduserte kelnere i livkjole og hvite duker på alle bord. I 1878 fikk Blanch's café som første etablissement i Stockholm elektrisk lys.

I 1879 førte Blanch opp Blancheteatern bak sin kafé. Bygningen ble erstattet av Sverigehuset på 1960-tallet, som en del av Norrmalmsreguleringen.

Referanser

Stockholm
Restauranter i Sverige